Høring om fredning af Pihl & Søn’s tidl. Domicil, Nybrovej 16.

Bygningskultur Foreningen i Lyngby-Taarbæk er enig med Det Særlige Bygningssyn i , at det tidligere domicil for Pihl & Søn, med grønne omgivelser tegnet i 1994, 2000 og 2005 af Professor m.a.a. Jan Søndergaard, KHR Arkitekter, beliggende på Nybrovej 116, 2800 Kgs. Lyngby har de fremragende kulturhistoriske og arkitektoniske værdier, der kan begrunde en fredning af et bygningsværk under 50 år.

Herunder fremsættes en række supplerende bemærkninger til Bygningssynets indstilling.

*Formål*

Bygningskomplekset fremstår som et af de første eksempler på denne nytolkning, der siden har dannet forbillede for efterfølgende byggerier indenfor samme kategori i denne tradition.

*Den miljømæssige værdi*

Det friholdte grønne område med birketræer og græsareal (tidligere idrætsplads for den daværende Ulrikkenborg skole) mod Nybrovej, er et grønt tilskud til området.

*Den kulturhistoriske værdi*

Bygningernes udformning og udtryk er et resultat af en tæt dialog mellem bygherre og arkitekt. Bygherren, den patriarkalske, nu afdøde direktør for Pihl & Søn, civilingeniør Søren Langvad og hans islandskfødte hustru Gunvor Langvad og arkitekten, professor Jan Søndergaard har således udvalgt de hårdtbrændte røde tegl til murværket for deres særlige farvespil, der mimer en islandsk karakter.

Bygningernes indretning er nøje afpasset funktionerne til et hovedsæde for en entreprenørvirksomhed indenfor byggeri og anlæg med stor fleksibilitet m.h.t. brug og tilstedeværelse. Dette afspejles i såvel rumforløb, indretning og rengøringsvenlighed.

Entreprenørfirmaet Pihl & Søn (1887-2013) var et af Danmarks ældste og største Entreprenørfirmaer, der har haft byggerier og anlæg og store dele af verden. I Danmark kan nævnes Storebæltsbroen, Operaen, Skuespilhuset, Industriens Hus blandt andre.

*Bærende fredningsværdier*

Domicilet fremstår som skelsættende nyudvikling af modernistisk arkitektur ved med sit gennemarbejdede design samtidig at opfylde nutidens krav til byggeteknik og bæredygtighed ikke mindst m.h.t. lysforhold, såvel dagslys som kunstlys, energi, indeklima og levetid.

Med venlig hilsen

For Bygningskultur Foreningen i Lyngby-Taarbæk

Bente Kjøller